Buffy the Vampire Slayer Season Eight

Buffy the Vampire Slayer Season Eight on yhdysvaltalaiseen, vuosina 1997–2003 esitettyyn televisiosarjaan  Buffy, vampyyrintappajaan pohjautuva sarjakuva, jonka ensimmäinen osa julkaistiin 14. maaliskuuta vuonna 2007. Sarjakuvaa julkaisee Dark Horse Comics ja sitä tuottaa alkuperäisen televisiosarjan luoja Joss Whedon, minkä lisäksi hän on käsikirjoittanut joitakin sarjakuvan osia. Myös muut Buffy-televisiosarjan tekijätiimiin kuuluneista käsikirjoittajista ovat ottaneet tai ottamassa osaa Season Eightin käsikirjoittamiseen. Sarjakuvan piirtämisestä vastaa lähinnä Georges Jeanty yhdessä Andy Owensin ja Dave Stewartin kanssa. Esimerkiksi Jo Chen on piirtänyt sarjakuvaan kansia.

Season Eight pohjautuu seitsemänteen tuotantokauteensa päättyneeseen televisiosarja Buffyyn ja sen hahmoihin. Se jatkaa televisiosarjan tarinaa siitä mihin se sarjan päättyessä jäi ja sarjakuvan on tarkoitus toimia ikään kuin televisiosarjan kahdeksantena tuotantokautena. Aluksi Buffy the Vampire Slayer Season Eight -sarjakuvan piti sisältää 25 osaa, mutta sittemmin luku nousi 40 osaan. Myös Buffyn spin-off-sarja Angelin tarinaa on jatkettu sarjakuvamuodossa sarjakuvassa Angel: After the Fall. Season Eightin tarina jatkuu alustavasti 25 osaa sisältävässä Season Ninessa. Tämän lisäksi sen ohella julkaistaan myös Angelista ja Faithista kertova sarjakuva Angel & Faith, joka sisältää myös 25 numeroa. Maaliskuussa 2011 vahvistettiin, että myös Season Ten on suunnitelmissa.

Juoni
Alkutilanne
Tarina alkaa noin puolentoista vuoden kuluttua televisiosarja Buffyn viimeisen jakson tapahtumien ja Sunnydalen kaupungin helvetinsuun tuhoutumisen jälkeen. Scooby Gang on hajaantunut ympäri maailmaa ohjaamaan ja johtamaan uusia vampyyrintappajia taistelussa pimeyden voimia kuten vampyyreita ja demoneita vastaan. Buffy ja Xander ovat Skotlannissa, missä he johtavat muun muassa suurta joukkoa selvänäkijöitä, noitia ja vampyyrintappajia. Heidän kanssaan asuu myös Dawn, joka on tuntemattomista syistä muuttunut jättiläiseksi. Andrew puolestaan on tappajajoukkoineen Italiassa kun taas Giles majailee Englannissa.

Samaan aikaan Yhdysvalloissa maan hallitus on Sunnydalen tuhoutumisen jälkeen alkanut kiinnittää enemmän huomiota Buffyn toimintaan. Hallitus uskoo Buffyn olevan vastuussa Sunnydalen tuhoutumisesta ja pitää häntä sekä hänen joukkojaan terroristeina. Kenraali Voll on asetettu demoneja tutkineen ja metsästäneen Aloitteen kaltaisen järjestön johtoon. Sunnydalen raunioista järjestö löytää noita Amy Madisonin ja hänen poikaystävänsä Warren Mearsin. Hallitus päättää liittoutua Amyn ja Warrenin kanssa. Taustalla häärii myös mystinen Twilight, jonka päämääränä on tuhota kaikki vampyyrintappajat ja hävittää taikuus maailmasta.

Käsikirjoittajat
Joss Whedon toimi Season Eightin tuottajana, minkä lisäksi hän valvoi toisten kirjoittajien työtä ja neuvoi näitä kertomalla mielipiteitään esimerkiksi hahmoista ja jatkuvuudesta. Whedon itse käsikirjoitti sarjakuvan ensimmäisen arkin The Long Way Home ja muutamia sen yksittäisiä osia. Hän käsikirjoitti myös osat 10-11, sarjakuvan neljännen arkin eli osat 16-19, osan 31, sekä viimeisen arkin eli osat 36-40.

Brian K. Vaughan kirjoitti sarjakuvan toisen arkin No Future For You. Vaughan ei ollut mukana alkuperäisen televisiosarjan teossa, mutta hän kuului sarjan ihailijoihin ja piti erityisesti Faithin hahmosta. Hänen kirjoittamansa arkin pääosassa on juuri Faith. Kolmannen arkin Wolves at the Gate käsikirjoitti Whedonin hyvä ystävä Drew Goddard, joka oli aiemmin käsikirjoittanut jaksoja Buffyyn ja Angeliin. Goddard on käsikirjoittanut myös Season Eightiin kuulumatonta Buffy-sarjakuvaa Tales of the Vampires.

Käsikirjoittaja-tuottaja Jeph Loebin käsikirjoitti sarjakuvan osan 20. Loebin jälkeen sarjakuvaa käsikirjoittivat entiset Buffy-käsikirjoittajat Jane Espenson, Doug Petrie, Drew Greenberg ja Steven S. DeKnight sekä sarjakuvakäsikirjoittaja Jim Krueger. Heidän osistaan muodostuu yksi arkki. Seuraavan arkin osat 26-30 käsikirjoitti Jane Espenson. Kirjailija Brad Meltzer kirjoitti osat 32-35.

Julkaisut
Season Eight -sarjakuvan julkaiseminen aloitettiin maaliskuussa vuonna 2007. Sitä julkaistiin noin kuukauden välein. Vuoden 2011 Tammikuussa sarjasta oli julkaistu kaikki 40 osaa. Kesäkuussa 2011 julkaistaan 8. kokoelma. Kukin kokoelma sisältää viisi alkuperäistä julkaisua.
Readme.fi julkaisi ensimmäisen kokoelma teoksen "Pitkä matka kotiin" (The Long Way Home) suomennettuna helmikuussa 2009.
Osat

 Nimeke  Osa #  Julkaisupäivä  "The Long Way Home, Part I"  1  14. maaliskuuta 2007Kirjoittaja: Joss Whedon  Piirtäjä: Georges JeantyBuffy ja joukko tappajia tekevät yllätysiskun vanhaan kirkkoon, jossa muutama demoni pitää majaa. Surmattuaan demonit tappajat tutkivat näiden ruumiita ja löytävät niistä omituisen symbolin. Tukikohdassaan vanhassa linnassa Buffy ja Xander pohtivat symbolin tarkoitusta. Tuntemattomasta syystä jättiläiseksi muuttunut Dawn ja Buffy riitelevät. Yhdysvalloissa valtion organisaatio ja sitä johtava kenraali Voll tutkivat tuhoutuneen Sunnydalen raunioita ja tekevät yllättävän löydön.  "The Long Way Home, Part II"  2  4. huhtikuuta 2007Kirjoittaja: Joss Whedon  Piirtäjä: Georges JeantyScooby Gangin jäsevät harjoituttavat kukin omalla tahollaan ja tavallaan uusia tappajia. Skotlannissa Dawn ja Xander keskustelevat Buffysta ja Dawnin muuttumisesta jättiläiseksi. Yhdysvalloissa valtion organisaatio päättää liittoutua Sunnydalen raunioista löytämänsä noidan Amy Madisonin ja hänen poikaystävänsä kanssa. Amy matkustaa Skotlantiin ja hyökkää Buffyn tukikohtaan zombiejoukkojen avustamana. Hän taikoo Buffyn uneen, josta tämän voi herättää vain todellisen rakkauden suudelma.    "The Long Way Home, Part III"  3  2. toukokuuta 2007Kirjoittaja: Joss Whedon  Piirtäjä: Georges JeantyAmyn uneen taikoma Buffy tutkailee unimaailmaansa yhdessä vanhan tuttunsa Ethan Raynen kanssa. Noita Willow saapuu auttamaan taistelussa Amya ja tämän zombiearmeijaa vastaan. Kaksi noitaa ottavat yhteen, mutta taistelun ratkaisee Dawn. Todellisen rakkauden suudelma herättää Buffyn taikaunestaan. Amy kidnappaa Willown ja vie tämän tukikohtaansa, missä tämä saa kokea karmaisevan yllätyksen tavatessaan Amyn poikaystävän. Giles etsii tietoja omituisesta symbolista.   "The Long Way Home, Part IV"  4  6. kesäkuuta 2007Kirjoittaja: Joss Whedon  Piirtäjä: Georges JeantyAmyn kidnappaama Willow kohtaa jälleen vanhan tuttunsa, surmaamansa Warren Mearsin, jonka Amy on onnistunut herättämään kuolleista. Warren kiduttaa Willowta. Dawn anelee Buffya tuomaan Willown takaisin, ja Scooby Gang valmistautuu hakemaan ystävänsä Amyn kynsistä. Xanderin johtamat noidat luovat portaalin, jonka kautta Buffy ja tappaja Satsu lähtevät Willown perään. Kenraali Voll varoittaa Buffya "twilightista", taikuuden lopusta, ja kertoo hänen olevan sodassa koko ihmiskuntaa vastaan.   "The Chain"  5  25. heinäkuuta 2007 Kirjoittaja: Joss Whedon  Piirtäjä: Paul LeeNuori, nimettömäksi jäävä tappaja kertoo, kuinka hänestä tuli yksi alkuperäisen tappajan Buffy Summersin suojelemiseksi asetetuista vale-Buffyista. Hän aktivoitui Willown loitsun seurauksena helvetisuun tuhoutumisen aikaan. Televisiomainoksen kautta hän löytää Buffy Summersin johtamat tappajajoukot, joiden muodostamaan "ketjuun" hän liittyy. Suojellakseen Buffya Scooby Gang asettaa hänet yhdeksi vale-Buffyista demonien, hirviöiden ja keijujen asuttamaan maanalaiseen luolaan.    "No Future for You, Part I"  6  5. syyskuuta 2007Kirjoittaja: Brian K. Vaughan  Piirtäjä: Georges JeantyFaith ja hänen entinen poikaystävänsä Robin Wood majailevat Yhdysvaltain Clevelandissa, missä Faith taistelee vampyyrilapsia vastaan. Taistelun päätyttyä hän palaa kotiinsa, missä häntä odottaa Rupert Giles. Giles värvää Faithin hoitamaan vaarallista tehtävää. Hänen on määrä salamurhata tappaja Genevieve Savidge, joka on uhannut tuhota maailman. Gilesilta saamansa koulutuksen jälkeen Faith matkustaa Englantiin. Skotlannissa Buffy tunnustaa Xanderille huolestuneensa kenraalin varoittamasta "twilightista".  "No Future for You, Part II"  7  3. lokakuuta 2007Kirjoittaja: Brian K. Vaughan  Piirtäjä: Georges JeantyFaith soluttautuu kohteensa Genevieve Savidgen järjestämiin juhliin. Hermostunut Faith valmistautuu surmaamaan Genevieven. Genevieven opettaja Roden käskee lentävien gargoylejensa vartioida tarkasti Faithia. Puutarhassa Faith ja Genevieve keskustelevat elämästä ja perheistään. Rodenin vastustuksesta huolimatta Genevieve haluaa liittoutua Faithin kanssa ja paljastaa tälle päämääränsä; Genevieve haluaa surmata "kuningattaren", Buffyn. Skotlannissa Willow ja Dawn keskustelevat Dawnin tilasta.   "No Future for You, Part III"  8  7. marraskuuta 2007Kirjoittaja: Brian K. Vaughan  Piirtäjä: Georges JeantyFaith tajuaa Gilesin lähettäneen hänet suojelemaan Buffya. Hän jatkaa kuitenkin peiteroolissaan ja vakuuttaa Genevievelle olevansa tämän puolella. Faith ja Genevieve alkavat nopeasti ystävystyä. Giles suunnittelee murtautuvansa Genevieven kartanoon pelastaakseen Faithin. Skotlannissa Buffy ja Willow tarkastavat suojakenttiä, kun Genevieve ja Roden hyökkäävät heidän kimppuunsa. Kaksikko kidnappaa Buffyn ja teleporttaa tämän kotikartanoonsa. Genevieve ja Buffy taistelevat, ja myös Faith ja Buffy ajautuvat tappeluun.  "No Future for You, Part IV"  9  5. joulukuuta 2007Kirjoittaja: Brian K. Vaughan  Piirtäjä: Georges JeantyGenevieve tajuaa Faithin huiputuksen, ja tappajat taistelevat keskenään. Taistelun lomassa Faith yrittää käännyttää Genevievea ja vakuuttaa tälle Rodenin olevan paha. Giles yrittää yhä keksiä keinoa murtautua kartanoon kun Willown pelastama Buffy soittaa ja tivaa vihaisena valvojaltaan tietoja Faithin tehtävästä. Genevieve haavoittuu kuolettavasti, minkä jälkeen on Rodenin ja Faithin vuoro ottaa yhteen. Salaperäinen Twilight tapaa valtion agentin ja keskustelee hänen kanssaan Faithista ja Genevievestä.  "Anywhere but Here"  10  2. tammikuuta 2008Kirjoittaja: Joss Whedon  Piirtäjä: Cliff RichardsBuffy ja Willow vierailevat demoni Tichajtin luona saadakseen tietoja uudesta vihollisestaan Twilightista. Demonin piilopaikassa heitä tervehtii Robin, joka varoittaa Willowta käyttämästä taikuutta paikassa. Xander yllättää Dawnin lahjoilla, ja Dawn paljastaa miehelle salaisuutensa. Buffy ja Willow tapaavat Tichajtin. Tichajt kertoo Twilightin havittelevan taikuuden päättymistä ja ivaa Buffya. Demoni näyttää Buffylle ja Willow'lle tapahtumia menneisyydestä, nykyisyydestä ja tulevaisuudesta, mikä paljastaa kaksikolle monia salaisuuksia.  "A Beautiful Sunset"  11  6. helmikuuta 2008Kirjoittaja: Joss Whedon  Piirtäjä: Georges JeantyBuffy pohdiskelee historiaansa tappajana ja tuhansien uusien tappajien aktivoimista sekä ylipäätään elämäänsä. Tyttö tunnustaa Xanderille olevansa huolestanut siitä onko hänen teoillaan tappajana mitään vaikutusta maailmaan. Buffy kutsuu tappaja Satsun hautausmaalle metsästämään vampyyreja ja tunnustaa tytölle tietävänsä tämän suudelleen häntä Buffyn ollessa lumotussa unessa. Twilight hyökkää kaksikon kimppuun. Twilight taistelee Buffyn kanssa ja kertoo tälle suunnitelmastaan tuhota kaikki tappajat.  "Wolves at the Gate, Part I"  12  5. maaliskuuta 2008Kirjoittaja: Drew Goddard  Piirtäjä: Georges JeantyBuffy ja tappaja Satsu ovat maanneet yhdessä ja keskustelevat yhden yön suhteestaan. Muu Scooby Gang tarkkailee tukikohtansa ympärillä esiintyvää epäilyttävää toimintaa ja löytää Buffyn sängystä Satsun kanssa. Buffyn tukikohta joutuu muotoa muuttavien vampyyrien hyökkäyksen kohteeksi. Tappajat taistelevat vampyyreja vastaan, mutta hyökkääjien onnistuu varastaa Buffyn Viikate-ase. Xander tunnistaa vampyyrien voimien olevan peräisin Draculalta ja etsii apua vanhalta ystävältään ja herraltaan.  "Wolves at the Gate, Part II"  13  2. huhtikuuta 2008Kirjoittaja: Drew Goddard  Piirtäjä: Georges JeantyXander ja vampyyrintappaja Renee matkustavat Draculan luo. Skotlannissa Andrew valistaa tappajia Xanderin ja Draculan yhteisestä historiasta. Vampyyrintappaja Aiko ilmoittaa nähneensä Viikatteen varastaneen vampyyrijoukon Tokiossa, ja Buffy joukkoineen lentää Japaniin taistellakseen vampyyrijoukkoa vastaan. Lennolla Willow keskustelee Satsun kanssa tämän ja Buffyn yhteisestä yöstä. Dracula tajuaa vampyyrijoukon varastaneen hänen voimansa ja suostuu avustamaan Buffyn joukkoja.  "Wolves at the Gate, Part III"  14  7. toukokuuta 2008Kirjoittaja: Drew Goddard  Piirtäjä: Georges JeantyBuffy ja hänen ryhmänsä saapuvat Japaniin, missä he tapaavat Xanderin ja Draculan. Jättiläis-Dawn saa tehtäväkseen harhauttaa vampyyrijoukkoa samalla kun Scooby Gang hyökkää näiden piilopaikkaan.  "Wolves at the Gate, Part IV"  15  4. kesäkuuta 2008Kirjoittaja: Drew Goddard  Piirtäjä: Georges JeantyBuffy liittolaisineen on matkustanut Japaniin saadakseen takaisin varastetun aseensa. Scooby Gang liittoutuu Draculan kanssa päihittääkseen vastustajansa, Viikatteen varastaneen vampyyrijoukon.   "Time of Your Life, Part I"  16  2. heinäkuuta 2008Kirjoittaja: Joss Whedon  Piirtäjä: Karl MolineBuffy huomaan tuleensa siirretyksi tappaja Meleka Frayn tulevaisuuteen. Dawn muuttuu kentauriksi. Amy ja Warren iskevät linnaan ohjuksella.  "Time of Your Life, Part II"  17  6. elokuuta 2008Kirjoittaja: Joss Whedon  Piirtäjä: Karl MolineBuffyn ja Frayn on pakko yhdistää voimansa selvittääkseen tapaamisensa tarkoituksen. Toisaalla Frayn kaksoisveli Harth on liittoutunut pahan Willowin kanssa.  "Time of Your Life, Part III"  18  3. syyskuuta 2008Kirjoittaja: Joss Whedon  Piirtäjä: Karl MolineXander ja Dawn pakenevat piiritystä ja kohtaavat mystiset puuolennot. Tulevaisuudessa paha Willow suostuttelee Frayn tekemään Buffysta toimintakyvyttämän.  "Time of Your Life, Part IV"  19  26. marraskuuta 2008Kirjoittaja: Joss Whedon  Piirtäjä: Karl MolineKun portaali tulevaisuuden ja nykyhetken välissä väliaikaisesti aukeaa, Buffy kiirehtii päästäkseen takaisin nykyisyyteen, pahan Willown ja Frayn pyrkiessä estämään häntä. Samaan aikaan nykyisyydessä Riley Finn vakuuttaa uskollisuuttaan Twilight-salaseuralle.  "After These Messages ... We'll Be Right Back!"  20  17. joulukuuta 2008Kirjoittaja: Jeph Loeb  Piirtäjä: Georges JeantyBuffy herää ja huomaa olevansa jälleen 16-vuotias. Tappajan tehtävät häiritsevät Buffyn osallistumista Cordelia Chasen järjestämiin juhliin Sunnydalessa.  "Harmonic Divergence"  21  7. tammikuuta 2009Kirjoittaja: Jane Espenson  Piirtäjä: Georges JeantyHarmony saa sopimuksen MTV:n kanssa tehdäkseen tosi-tv-sarjan vampyyreista avuttomina uhreina.  "Swell"  22  4. helmikuuta 2009Kirjoittaja: Steven S. DeKnight  Piirtäjä: Georges JeantyKennedy lähetetään Japaniin arvioimaan Sathun kykyjä toimia ryhmänjohtajana. Yllätyksekseen he löytävät pörröisiä olentoja, jotka haluavat tuhota Buffyn.  "Predators and Prey"  23  4. maaliskuuta 2009Kirjoittaja: Drew Z. Greenberg  Piirtäjä: Georges JeantyBuffy matkustaa Andrewin kanssa taltuttamaan rettelöivän tappaja Simonen. Samaan aikaan koko muu maailma tuntuu vihaavan tappajayhteisöä.  "Save"  24  1. huhtikuuta 2009Kirjoittaja: Jim Krueger  Piirtäjä: Cliff RichardsFaith ja Giles kohtaavat karanneen tappajan nimeltä Courtney. Kolmestaan he tutkivat tappajien turvapaikkaa ja sen yhteyttä Hanselstadtin kaupunkiin.  "Living Doll"  25  6. toukokuuta 2009Kirjoittaja: Doug Petrie  Piirtäjä: Georges JeantyBuffy ryhtyy toimiin, kun hänen pikkusiskonsa Dawn katoaa.  "Retreat, Part I"  26  1. heinäkuuta 2009Kirjoittaja: Jane Espenson  Piirtäjä: Georges JeantyBuffyn vanhat ystävät, mukaan lukien Faith, Andrew ja Satsu, joutuvat palaamaan Buffyn päämajaan, joka on Twilightin joukkojen piirittämä. Heidän puolustuksensa murtuu, kun Skotlannin linna joutuu hyökkäyksen kohteeksi. He oppivat, että Twilight voi seurata heitä, jos he käyttävät taikuutta. Tämä pakottaa ryhmän vetäytymään Tiibetiin oppiakseen Ozilta kuinka tukahduttaa taikuuden.  "Retreat, Part II"  27  5. elokuuta 2009Kirjoittaja: Jane Espenson  Piirtäjä: Georges JeantySaavuttuaan Tiibetiin ryhmä saa tietää, mitä Ozille on tapahtunut sen jälkeen, kun hän lähti Sunnydalesta. Twilight käyttää kaiken teknologian ja mystiikan paikantaakseen tappajat, sen jälkeen kun he mystisesti katosivat tutkasta.  "Retreat, Part III"  28  2. syyskuuta 2009Kirjoittaja: Jane Espenson  Piirtäjä: Georges JeantyBuffy ja hänen tappajaryhmänsä käyttävät raskaan työn tekemistä ja meditaatiota tukahduttaakseen luontaisen taikuutensa, jotta voisivat pysyäkseen piilossa Twilightilta. Samaan aikaan Andrew käyttää videokameraansa, etsiäkseen ja paljastaakseen vakoojan heidän joukostaan - kenties se on jo liian myöhäistä.   "Retreat, Part IV"  29  7. lokakuuta 2009Kirjoittaja: Jane Espenson  Piirtäjä: Georges JeantyHavaittuaan Twilightin armeijoineen tappajajärjestö valmistautuu taisteluun, ihmisten aseita käyttäen.  "Retreat, Part V"  30  4. marraskuuta 2009Kirjoittaja: Jane Espenson  Piirtäjä: Georges JeantyEeppinen taistelu, tappajien ja Twilightin armeijan välillä raivoaa Tiibetin vuoristossa. Ilman taikaa, tappajien mahdollisuudet voittoon näyttävät heikolta.  "Turbulence"  31  13. tammikuuta 2010Kirjoittaja: Joss Whedon  Piirtäjä: Georges JeantyBuffy kertoo tunteensa Xanderia kohtaan ja paljastaa selittämättömät supervoimansa.  "Twilight, Part I"  32  2. helmikuuta 2010Kirjoittaja: Brad Meltzer  Piirtäjä: Georges JeantyBuffy ja Xander testaavat Buffyn uusia voimia. Willow epäilee niiden olevan peräisin kuolleilta tappajilta.  "Twilight, Part II"  33  3. maaliskuuta 2010Kirjoittaja: Brad Meltzer  Piirtäjä: Georges JeantyBuffylle paljastuu, että Twilight on itse asiassa hänen ex-poikaystävänsä Angel.  "Twilight, Part III"  34  7. huhtikuuta 2010Kirjoittaja: Brad Meltzer  Piirtäjä: Georges JeantyGiles selittää, että tappaja ja vampyyri ovat osa ennustusta, uuden ulottuvuuden muodostumisesta. Sillä aikaa Buffy ja Angel löytävät itsensä harrastamasta seksiä ja heräävänsä tästä uudesta ulottuvuudesta.  "Twilight, Part IV"  35  5. toukokuuta 2010Kirjoittaja: Brad Meltzer  Piirtäjä: Georges JeantyBuffy ja Angel päättävät palata takaisin maahan auttaakseen ystäviään, kun vanhaan maailmaan saapuu ylimääräisen ulottuvuuden demoneja.  "Last Gleaming, Part I"  36  1. syyskuuta 2010Kirjoittaja: Josh Whedon  Piirtäjä: Georges Jeanty  "Last Gleaming, Part II"  37  6. lokakuuta 2010Kirjoittaja: Josh Whedon ja Scott Allie  Piirtäjä: Georges Jeanty  "Last Gleaming, Part III"  37  3. marraskuuta 2010Kirjoittaja: Josh Whedon ja Scott Allie  Piirtäjä: Georges Jeanty  "Last Gleaming, Part IV"  37  1. joulukuuta 2010Kirjoittaja: Josh Whedon ja Scott Allie  Piirtäjä: Georges Jeanty  "Last Gleaming, Part V"  37  19. tammikuuta 2011Kirjoittaja: Josh Whedon  Piirtäjä: Georges Jeanty

Yksittäiset julkaisut

 Nimeke  Julkaisupäivä  "Tales of the Vampires: The Thrill"  3. kesäkuuta 2009Kirjoittaja: Becky Cloonan, Piirtäjä: Vasilis Lolos  "Willow: Goddesses and Monsters"  23. joulukuuta 2009Kirjoittaja: Joss Whedon, Piirtäjä: Karl Moline  "Riley"  18. elokuuta 2010Kirjoittaja: Jane Espenson, Piirtäjä: Karl Moline

Kokoelmat

 Nimeke  Osat #  Julkaisupäivä  ISBN  "The Long Way Home"  1-5  31. lokakuuta 2008  1593078226  "No Future For You"  6-10  14. toukokuuta 2008  159307963X  "Wolves at the Gate"  11-15  19. marraskuuta 2008  1595821651  "Time of Your Life"  16-20  6. toukokuuta 2009  1595823107  "Predators and Prey"  21-25  30. syyskuuta 2009  1595823425  "Retreat"  26-30  3. maaliskuuta 2010  1595824154  "Twilight"  31-35  6. lokakuuta 2010  1595825584  "Last Gleaming"  36-40  1. kesäkuuta 2011  1595826106

Vastaanotto
Season Eight on saanut pääasiassa hyvän vastaanoton kriitikoilta. Useat heistä ilmaisivat kuitenkin epävarmuutensa siitä, miten hyvin Buffy siirtyy televisiosta sarjakuvaan. Esimerkiksi Comics Nexus -sivuston Mark Stoddard kertoi pohtineensa voiko television "taikuus" ilmentyä sarjakuvamuodossa ja olleensa epävarma siitä riittäisikö hyviä tarinoita enää kerrottavaksi. Season Eightin  ensimmäistä arkkia  "The Long Way Home"  hän kuitenkin piti hauskana, mutta mainitsi myös siihen ahdetun liian paljon ideoita yhdellä kertaa. Seuraavan arkin "No Future For You"  päähenkilöä Faithia hän piti kiehtovana hahmona ja kehui arkin kirjoittajan Brian K. Vaughanin dialogia sekä hänen syvällistä kuvaustaan Faithista. Stoddard lisäksi kommentoi piirtäjä Georges Jeantyn säilyttävän hyvin oman yksilöllisen tyylinsä kuvatessaan hahmoja. Kaiken kaikkiaan hän sanoi sarjakuvan olevan voimakas, dramaattinen ja jännittävä, mutta ei ollut vielä kokonaan vakuuttunut sarjasta.

TV Squad -sivuston arvostelija Keith McDuffee sanoi, että tuntui omituiselta nähdä Buffy sarjakuvamuodossa sarjan lukuisten televisiojaksojen jälkeen. Hän kertoi yrittäneensä pitää sarjakuvaa yhtenä sarjan televisiojaksoista ja kommentoi, että sarjakuva ei onnistu "virtaamaan" eteenpäin samoin kuin televisiojaksot. Myöhemmin hän totesi sarjakuvamuodon olevan hyväkin asia, sillä muun muassa näyttelijöistä ja erikoistehosteiden hinnasta ei tarvinnut huolehtia ollenkaan.

Näyttelijöiden kommentit
Sarjan näyttelijät ovat hekin kommentoineet sarjakuvaa. Esimerkiksi Xanderia näytellyt Nicholas Brendon piti hahmonsa kuvauksesta ja sanoi hahmon näyttävän hyvältä. Hän kommentoi lisäksi sarjakuva-Xanderin ja televisiosarjan Xanderin eroa. Brendonin mukaan televisiosarjan Xander ei osannut hallita edes itseään, joten hahmo olisi vaikuttunut sarjakuvaminänsä johtotehtävistä. Rupert Gilesia näytellyt Anthony Head puolestaan kutsui sarjakuvaa "siistiksi" ja kertoi pitävänsä Whedonin kirjoituksista. Noita Amy Madisonia näytellyt Elizabeth Anne Allen on kuvaillut sarjakuvaa mahtavaksi, ja hän piti sarjakuvan Amya paljon televisiosarjan hahmoa synkempänä. Hän on myös kertonut, että olisi mielellään esittänyt Amya sarjan kahdeksannella kaudella juuri hahmon synkkyyden takia.

Palkinnot
Vuonna 2007 Season Eight voitti Gem Award -palkinnon vuoden parhaasta, alle kolme dollaria maksavasta sarjakuvalehdestä sekä parhaasta lisensoidysta sarjakuvasta (). Vuonna 2008 sarjakuva sai  parhaan jatkuvan sarjakuvan ja parhaan uuden sarjakuvasarjan Eisner-ehdokkuudet. Lisäksi Joss Whedon sai Eisner-ehdokkuuden parhaana kirjoittajana kun taas Dave Stewart oli ehdokkaana parhaasta värityksestä. Vuonna 2008 Season Eight sai myös Nickelodeon Kids’ Choice -ehdokkuuden parhaasta kirjasta.

Katso myös
Buffy, vampyyrintappaja
Buffyn jaksot
Angel: After the Fall
Fray

Lähteet

Aiheesta muualla
Season Eight Dark Horse Comicsin sivuilla  
Buffy-sarjakuvaopas 

Luokka:Buffy, vampyyrintappaja
Luokka:Yhdysvaltalainen sarjakuva
Luokka:Sarjakuvalehdet
Luokka:Kauhusarjakuvat